钦定古今图书集成/明伦汇编/氏族典/第411卷 > 《廖用贤尚友录》 > 杜栖
## 钦定古今图书集成/明伦汇编/氏族典/第411卷 > 《廖用贤尚友录》 > 杜栖

按《南齐书杜栖传》，“栖字孟山，吴郡钱唐人，征士京产
子也。从儒士刘𤩽受学，善清言，能弹琴饮酒，名儒贵
游多敬待之。豫章王闻其名，辟议曹从事。竟陵王子
良以为学士，以父老归养。京产亡，水浆不入口，每营
买祭奠，身自看视，号泣不自持。朔望节岁，绝而复续，
吐血数升。时何引、谢胐并隐东山，遗书敦譬，诫以毁”
灭。至祥禫暮梦见其父，恸哭而绝。